जन सहयोग से बदल गई मुक्तिधाम की तस्वीर
घोघरा नदी के किनारे नगर के प्रबुद्ध जनों के अथक प्रयासों से मुक्तिधाम का लगातार विकास हो रहा है। जब भी किसी की मृत्यु होती लोग यहां एकत्रित होते और मुक्तिधाम के विकास के लिए चर्चा करते थे। जिस समय डॉ. पलोड का स्वर्गवास हुआ उस समय शमशान घाट पर न शेड थे न लकड़ियों की व्यवस्था थी।
शव जलाने का कोई साधन भी नहीं था। तेज बारिश में उनकी अन्त्येष्टि करने में परेशानी को जब लोगों ने भुगता तब उनकी प|ी ने उनकी स्मृति में श्मशान के विकास के लिए 40 हजार रुपए दिए, तभी श्मशान में बैठकर नगर के प्रबुद्ध व्यक्ति प्रेमनारायण जैन, हेमराज जैन, गोपाल कृष्ण बासल, बृजराय, नारायणदास राठी आदि ने शमशान घाट को मुक्तिधाम के नाम से विकसित करने की ठान ली और मुक्तिधाम का कायाकल्प शुरू हो गया।
इस पवित्र मुक्तिधाम के निर्माण एवं विकास समिति के सदस्य नगर के हेमराज जैन, प्रेमनारायण जैन, नारायणदास राठी, व्रजराय, सुदामा प्रसाद सोनी, महेन्द्र भावसार, गोपाल कृष्ण बासल, कैलाश नारायण सोनी, हरिसिंह खोजर, धीरेन्द्र नाथ विदुआ, गोपाल मामू आदि ने मुक्तिधाम स्थल तक लोगों द्वारा किए गए अतिक्रमण को हटा कर सड़क निमार्ण व विद्युत व्यवस्था को सुचारू संचालित करने की मांग की है।
नगर परिषद से मिल
जाए अनुमति
संस्था प्रमुख ने बताया कि जव शव को मुक्तिधाम लाया जाता है तो रास्ते में उसे उतार कर उतारा किया जाता है। बीच सड़क पर ही नीचे यह क्रिया की जाती है। वहीं आम लोगों का निवास भी है। शव को नीचे रखना भी ठीक नहीं रहता। नगर परिषद का जहां हैंडपंप लगा है। वहां शव उतारे के लिए यदि चबूतरा निर्माण किया जाए तो समस्या हल हो सकती है। चबूतरा निर्माण की रास्ते में एक तरफ जगह की अनुमति दे दें तो समिति स्वयं निर्माण कर देगी।
80 वर्षीय वृद्ध दिन रात दे
रहा अपनी सेवाएं
लगभग 25 वर्षों से मुक्तिधाम की सुरक्षा (चौकीदारी) करने वाला 80 वर्षीय गरीब, बेसहारा हीरालाल दिन-रात मुक्तिधाम पर अपनी सेवाएं दे रहा है। जिस प्रकार राजा हरिशचन्द्र अपनी सेवाएं दिया करते थे। समिति के सदस्यों ने बताया कि महाकाल मंदिर मे छोटा गेट था। 3 हजार रुपए वेतन पाने वाले हीरालाल ने पैसों की बचत कर 5 हजार रुपए सस्था को बड़ा गेट लगाने के लिए दिए। हीरालाल का कहना है कि मेरा जीवन-मरण ही अब मुक्तिधाम है।
दृढ़ निश्चय का
परिणाम विकास
सभी के दृढ़ निश्चय से ही आज मुक्तिधाम के लिए लगभग 2 एकड़ भूमि पर शव दाह के लिए दा शेड निर्मित किए गए। उसके साथ ही नागरिकों के सहयोग से वर्तमान में स्मृति पार्क, श्रद्वांजलि के लिए स्मृति सभाग्रह का निर्माण होगा। इसमंे लगभग 500 लोगों के बैठने की व्यवस्था, 3 ट्रक लकड़ी को सुरक्षित रखने की क्षमता वाला पक्का हाॅल, बैठने के लिए कुर्सियां, नलकूप पानी की टंकी, स्नान ग्रह आदि सुविधाएं हैं।
मुक्तिधाम के विकास के लिए उठाए जा रहे हैं कदम
मुक्तिधाम पर जय महाकाल का निर्माण किया गया है। संस्था के अध्यक्ष हेमराज जैन ने बताया कि मुक्तिधाम के विकास के लिए और भी कदम उठाए जा रहे हैं। अन्य मुक्तिधामों की तरह यहां भी सभी समाजों के ईष्टों की मूर्तिया सामाजिक सहयोग से स्थापित की जाएगी। भगवान शिव, राम,कृष्ण परशुराम, महावीर सहित सतों की मूर्तिया लगाकर उसे स्वर्ग बनाया जाएगा।
समिति के सहयोग से हो रहा मुक्तिधाम का निर्माण
hin_Deva hin_Deva hin_Deva mai_Deva bho_Deva mag_Deva hin_Deva npi_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva